Mas‘ūd Pezeshkīān

Mas‘ūd Pezeshkīān (pärsia keeles مسعود پزشکیان; sündinud 29. septembril 1954) on Iraani poliitik ja torakaalkirurg, 28. juulist 2024 Iraani president. Ta kuulus aastatel 2008–2024 Iraani parlamenti ning oli 2016–2020 parlamendi aseesimees. Ta valiti parlamenti Tabrīzi, Oskū ja Āz̄arshahri valimisringkonnast. Aastatel 2001–2005 oli ta Moḩammad Khātamī valitsuse tervishoiuminister.

Ta seadis oma kandidatuuri üles 2013. aasta presidendivalimisteks, kuid loobus enne valimispäeva. Ta kandideeris 2021. aasta valimistel, kuid ei osutunud valituks.

2024. aasta valimised võitis ta 5. juulil teises voorus, kus kogus 54,76% häältest. Ametisse astus ta 28. juulil 2024. Temast sai 69-aastaselt riigi ajaloo üheksas ja vanim president.

 Viited 

Kategooria:Iraani presidendid
Kategooria:Kardioloogid
Kategooria:Kirurgid
Kategooria:Sündinud 1954